66 
Anno 1578 °. 
Was sich im 78. dar verloffen in vnsren landen. 
In den 3 Pündten erzeigten sich etlich mal starcke 
ärdbidem vnd was in den dörferen, so kein korn waxt, 
noch zuo ingendem Meyen eines klafiters tüffen schnee. Es 
kam ein fruchtbarer summer vnd was dises ein guot Iar, 
alein das in den landen hin vnd wider die mortbrenner 
schaden thetend, deren etlich gefangen wurdent. Deshalben- 
vnsre Herren vnd Obren sampt die Gmeinnden für guot an- 
sachend, tag vnd nacht wachten zuo halten. Desshalben der 
Brenneren hoptmann zuo Chur ergriffen vnnd gefangen wart 
vnnd siner Vergicht° nach, so er mit vnd one marter be- 
kantt, wart er vom läben zum tod verurtlet vnd gerad- 
brechet. Doch siner selber u. mengklichs groser pitt halben 
wart er balt vom läben zum tod gefürdret. Er was ein 
wunderschöner man, Oltmarus von Stör genammpt. 
Anno 1579. 
Folget kurze relatzion des tusent fünfhündert und nün vnd 
sibenzigisten dars. 
Der Gubernator zu Meylant, ein Margraff, hat einen i 
Ambassadoren, Marxen Antonium Bossyn, Ritter, zuo den 
3 Pündten abgeuertiget, welicher mit sampt dem Bischof 
von Chumm, ouch .. 7 Ghatolischen Ortten im Schwy- 
zerlant ganz starc mit alem ernst anhieltend, begärend, 
gmeine 3 Pündt söllend die geistlich iurisdiction im land 
Veltlyn dem Bischof von Chumm inrumen vnd zuostellen, 
darzuo die predicanten vrloben, wo nit, so werde man innen 
den Pass nit me vergunnen. Doch haben obgemälte Fürsten | 
